
 24.10.2018
 BG
 Официален вестник на Европейския съюз
 L 265/9
 РЕГЛАМЕНТ ЗА ИЗПЪЛНЕНИЕ (ЕС) 2018/1596 НА КОМИСИЯТА
 от 23 октомври 2018 година
 за удължаване на срока на дерогацията от Регламент (ЕО) No 1967/2006 на Съвета, предоставена за риболов с брегови грибове в определени териториални води на Франция (Occitanie и Provence-Alpes-Côte d'Azur), по отношение на минималното разстояние от брега и дълбочината
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1967/2006 на Съвета от 21 декември 2006 г. относно мерките за управление на устойчивата експлоатация на рибните ресурси в Средиземно море, за изменение на Регламент (ЕИО) No 2847/93 и за отмяна на Регламент (ЕО) No 1626/94 (1), и по-специално член 13, параграф 5 от него,
 като има предвид, че:
 (1)
 С член 13, параграф 1 от Регламент (ЕО) No 1967/2006 се забранява използването на теглени съоръжения на три морски мили от брега или в рамките на 50-метровата изобата — там, където тази дълбочина се достига на по-малко разстояние от брега.
 (2)
 По искане на държава членка Комисията може да разреши дерогация от член 13, параграф 1 от Регламент (ЕО) No 1967/2006, ако е изпълнен набор от условия, определени в член 13, параграфи 5 и 9.
 (3)
 Дерогация от член 13, параграф 1, първа алинея от посочения регламент, която се отнася до използването на брегови грибове в определени морски зони, намиращи се в териториалните води на Франция, независимо от дълбочината, беше предоставена до 31 декември 2014 г. с Регламент за изпълнение (ЕС) No 587/2014 на Комисията (2).
 (4)
 Дерогацията беше удължена до 25 август 2018 г. с Регламент за изпълнение (ЕС) 2015/1421 на Комисията (3).
 (5)
 На 23 май 2018 г. Комисията получи от Франция искане за удължаване на дерогацията, която изтече на 25 август 2018 г. Френската страна представи актуализирана информация, с която обосновава удължаването на срока на дерогацията.
 (6)
 Във Франция беше приет план за управление в съответствие с член 19, параграф 2 от Регламент (ЕО) No 1967/2006 (4).
 (7)
 Дерогацията, поискана от Франция, беше разгледана от Научния, технически и икономически комитет по рибарство (НТИКР) през юли 2018 г. (5) НТИКР изтъкна необходимостта от подобряване на събирането на данни. Франция се ангажира да подобри събирането на данни, като предприеме научно проучване с цел наблюдение на риболова и увеличаване на вземането на проби, и също така се ангажира да подобри рамката за контрол, надхвърляща задълженията, определени за съответните кораби в Регламент (ЕО) No 1224/2009 на Съвета (6), като удвои броя на проверките, увеличи честотата на докладване на улова и възложи на контролните органи изпращането на предварително уведомление 24 часа преди всеки риболовен рейс.
 (8)
 През 2013 г. НТИКР прецени, че като се вземат предвид характеристиките на риболовните уреди, малката скорост на ръчното изтегляне и фактът, че рибарите се стремят да извършват дейност в зони с чисто дъно, въздействието на съответната дейност върху морската среда може да се счита за незначително.
 (9)
 Поисканото от Франция удължаване на срока на дерогацията отговаря на условията, определени в член 13, параграфи 5 и 9 от Регламент (ЕО)